stanford-oval/wikipedia huggingface dataset:
Kazuyoshi Akiyama

Kazuyoshi Akiyama
Kazuyoshi Akiyama (jap. 秋山 和慶, s. 2. tammikuuta 1941) on japanilainen kapellimestari.
Akiyama syntyi musikaaliseen perheeseen ja opiskeli pianonsoittoa Toho Gakuen -musiikkikoulussa, mutta kiinnostui Seiji Ozawan välityksellä orkesterinjohdosta. Hän pääsi opiskelemaan alaa Hideo Saiton johdolla.
Akiyama toimi American Symphony Orchestran ylikapellimestarina vuosina 1973–1978 ja toimi sittemmin mm. Vancouverin sinfoniaorkesterissa 1972–1985. Hän oli Tokion sinfoniaorkesterin johtaja 1974–2004 ja on toiminut vuodesta 1998 Hiroshiman sinfoniaorkesterin ylikapellimestarina.
Akiyama johti Tokion sinfoniaorkesterin kanssa mm. Schönbergin Mooseksen ja Aaronin sekä John Adamsin El Niñon Japanin-kantaesitykset. Hallitus myönsi hänelle vuonna 2001 Keisarin purppuranauhamitalin työstä maan kulttuurin hyväksi.
Karl Gustaf Wetterhoff

Karl Gustaf Wetterhoff
Karl Gustaf Wetterhoff (27. marraskuuta 1832 Hattula – 7. marraskuuta 1887 Kööpenhamina) oli suomalainen Ruotsiin muuttanut toimittaja ja kirjailija.
Wetterhoffin vanhemmat olivat Uudenmaan ja Hämeen laamannikunnan laamanni Georg Adolf Wetterhoff ja Sofia Juliana Karolina Stjernvall. Wetterhoffin nuorempi veli oli eräaiheista kirjoittanut kirjailija Onni Wetterhoff ja hänen sisariaan olivat voimistelunopetuksen kehittäjänä tunnettu Mathilda Asp (1840–1920) ja Wetterhoffin kotiteollisuusopettajaopiston perustaja Fredrika Wetterhoff (1844–1905).
Wetterhoff kävi Helsingin yksityislyseota ja Turun lukiota päästen ylioppilaaksi 1852. Wetterhoff joutui 1855 erotetuksi Helsingin yliopistosta ns. Töölön päivällisten jälkiseurauksena. Töölön päivälliset olivat ylioppilaiden järjestämä juhlatilaisuus, jossa esitettiin venäläisvastaisia mielipiteitä.
Wetterhoff muutti erottamisen jälkeen 1856 Ruotsiin ja toimi siellä sanomalehtimiehenä ja kirjailijana. Hän käänsi ruotsiksi suomalaisia kansanlauluja ja julkaisi yhdessä Emil von Qvantenin kanssa 1857 kirjan Kritiska ströftåg af Heimdall. Opiskeltuaan jonkin aikaa Uppsalan yliopistossa Wetterhoff ryhtyi vuonna 1859 Nya Dagligt Allehanda-lehden toimittajaksi. Hän toimi lehden kirjallisuus- ja teatteriarvostelijana mutta kirjoitti artikkeleita myös politiikan alueelta. Vuonna 1865 Wetterhoff siirtyi Ny Illustrerad Tidning-lehden toimittajaksi mutta siirtyi jo seuraavana vuonna lehden ulkomaankirjeenvaihtajaksi. Wetterhoff asui 1866–1881 Pariisissa ja Roomassa, sen jälkeen Tukholmassa ja viimeksi 1884–1886 Suomessa ja vuodesta 1887 Pariisissa.
Teoksia

En repetition på Tillfälle gör tjufven : lustspel. 1885
Sederomanen i Ryssland. ilmestyi Finsk Tidskrift -aikakauslehdessä 1885
Dikter och bilder af W.. 1889
Holgaberget : dramatisk skiss. 1889
Aiheesta muualla

Kari Tarkiainen: / Wetterhoff, Karl (1832 - 1887) Kansallisbiografia-verkkojulkaisu (maksullinen).  4.5.2001. Helsinki:  Suomalaisen Kirjallisuuden Seura.
Katti Matikainen

Katti Matikainen on Pikku Kakkosessa esiintyvä kuvitteellinen hahmo, joka on ollut mukana ohjelmassa vuodesta 2001 lähtien. Hahmo syntyi Henna Rusasen piirtämästä kuvasta. Katti Matikaista näyttelee Silja Sillanpää.
Kankaan pelimannit

Kankaan pelimannit oli 1960-luvun alussa aloittanut suomalainen kansanmusiikkiyhtye.
Kokoonpano

Juha Kangas (s. 1945, viulu)
Olli Kangas (s. 1948, harmoni)
Timo Kangas (s. 1950, sello ja basso)
Mauno Järvelä (s. 1949, viulu)
Heikki Laitinen (laulu, mukana vuodesta 1972)
Diskografiaa

Kankaan pelimannit
Herra Melperi
Aalonksi ja Emueli (1979) Olarin Musiikki Oy
Lundgrenin valssi (1980) Olarin Musiikki Oy
Suvitunnelma (1982) Olarin Musiikki Oy
Kattila (täsmennyssivu)

Wikisanakirjassa on tähän liittyvä sananselitys: .
Kattila voi tarkoittaa:
kattila, syvä liedellä keittämiseen tarkoitettu keittoastia
Kattila, pitäjä Inkerissä
Kattila, kylä, taajama ja kunta Jaaman piirissä
Kattila, paikka Vihtiin kuuluvassa osassa Nuuksion kansallispuistoa
höyrykattila
lämpökattila
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kattila”, voi hakea sivunnimihaulla, laajalla sivunnimihaulla tai tekstihaulla.
Karl Adolf Kovero

Karl Adolf Kovero (8. kesäkuuta 1845 Teisko – 5. huhtikuuta 1929 Jyväskylä) oli suomalainen lyseon lehtori, kirjailija ja kääntäjä.
Koveron vanhemmat olivat Teiskon Vähä-Koveron rusthollin omistanut Karl Efraim Josefinpoika Kovero ja Karoliina Juhontytär Leppälahti. Hän pääsi ylioppilaaksi Jyväskylän alkeisopistosta vuonna 1866 ja valmistui filosofian kandidaatiksi ja maisterikai Helsingin yliopistosta 1873.
Kovero toimi aluksi Helsingin suomalaisen alkeisopiston opettajana 1875–1881 ja oli samalla opettajana Helsingin normaalilyseon suomalaisella osastolla 1875–1877. Hän oli sitten Jyväskylän lyseon latinan ja kreikan kielen lehtorina 1881–1920. Kovero sai professorin arvonimen 1920.
Kovero julkaisi muutamia latinan kielen oppikirjoja ja suorasanaisia kirjoitelmia ja runoja. Kovero oli myös jonkin aikaa Keski-Suomi-lehdessä vakinaisena toimittajana.
Kovero oli naimisissa vuodesta 1874 Johanna Katariina Richterin kanssa ja heillä oli 8 lasta. Lapsista tunnettuja olivat finanssiopin professori Ilmari Kovero (1877–1963), tilastollisen toimiston ylijohtaja Martti Kovero (1882–1955) ja lehtori Einari Kovero (1892–1976).
Kirjailija Frans Emil Sillanpää kertoi käyttäneensä Koveroa Elokuu-romaaninsa päähenkilön Viktor Sundvalin esikuvana. Sillanpää oli tutustunut Koveroon viettäessään kesiään Sotavallan kartanossa Lempäälässä.
Teoksia

Kyhäelmiä 1 : Muutamia muistoja. Gummerus 1899
Jyväskylän lyseon 50-vuotis juhlilta poimintoja. Tekijä, Jyväskylä 1908
Kyhäelmiä 3 : Pidettyjä puheitä y. m. Tekijä, Jyväskylä 1908
Kyhäelmiä 4 : Käännöstehtäviä suomesta latinaksi : klassillisten lyseoin luokkia ja itse opettelemista varten : 2 osa. Tekijä, Jyväskylä 1910
Kyhäelmiä 5, 1. osa : Käännöstehtäviä suomesta latinaksi : klassillisten lyseoin keskiluokkia ja itseopettelemista varten. Tekijä, Jyväskylä 1911
Aiheesta muualla

Lisää luettavaa aiheesta Karl Adolf Kovero on Wikiaineistossa
Brasilian Grand Prix 2017

|  Brasilian Grand Prix 2017  |
| --- | --- |
 19. osakilpailu 20 osakilpailusta kaudella 2017. 

Päivämäärä:  12. marraskuuta 2017
Rata:  Autódromo José Carlos Pace
Sijainti:  São Paulo, Brasilia
Ratatyyppi:  Moottorirata
Radan pituus:  4,309 km
Kilpailun pituus:  71 kierrosta, 305,909 km
Sää:   Aurinkoinen
Paalupaikka
Kuljettaja:   Valtteri Bottas   (Mercedes)
Paaluaika:  1.08,322
Palkintokoroke
Voittaja:   Sebastian Vettel   (Ferrari)
Toinen:   Valtteri Bottas   (Mercedes)
Kolmas:   Kimi Räikkönen   (Ferrari)
Nopein kierros
Kuljettaja:   Max Verstappen   (Red Bull Racing)
Kierrosaika:  1.11,044 (kierroksella 64)
Brasilian Grand Prix 2017 (virallisesti Formula 1 Grande Prêmio Heineken do Brasil 2017) oli Formula 1 -kauden 2017 19. osakilpailu, joka ajettiin 12. marraskuuta Interlagosin moottoriradalla São Paulossa Brasiliassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 10. marraskuuta | 10:00–11:30 | 14:00–15:30 | 1. vapaat harjoitukset |  Aurinkoinen | 24–26 °C | 38–46 °C | 50–59 % |
| 10. marraskuuta | 14:00–15:30 | 18:00–19:30 | 2. vapaat harjoitukset |  Puolipilvinen | 29–30 °C | 46–56 °C | 40–56 % |
| 11. marraskuuta | 11:00–12:00 | 15:00–16:00 | 3. vapaat harjoitukset |  Pilvinen | 19 °C | 26–27 °C | 78 % |
| 11. marraskuuta | 14:00–15:00 | 18:00–19:00 | Aika-ajot |  Pilvinen | 17–18 °C | 27 °C | 79–84 % |
| 12. marraskuuta | 14:00–16:00 | 18:00–20:00 | Kilpailu |  Aurinkoinen | 28–30 °C | 54–60 °C | 19–22 % |
Lähde:
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 77 |  Valtteri Bottas | Mercedes | 1.09,452 | 1.08,638 | 1.08,322 | 1 |
| 2 | 5 |  Sebastian Vettel | Ferrari | 1.09,643 | 1.08,494 | 1.08,360 | 2 |
| 3 | 7 |  Kimi Räikkönen | Ferrari | 1.09,405 | 1.09,116 | 1.08,538 | 3 |
| 4 | 33 |  Max Verstappen | Red Bull Racing-TAG Heuer | 1.09,820 | 1.09,050 | 1.08,925 | 4 |
| 5 | 3 |  Daniel Ricciardo | Red Bull Racing-TAG Heuer | 1.09,828 | 1.09,533 | 1.09,330 | 14 |
| 6 | 11 |  Sergio Pérez | Force India-Mercedes | 1.10,145 | 1.09,760 | 1.09,598 | 5 |
| 7 | 14 |  Fernando Alonso | McLaren-Honda | 1.10,172 | 1.09,593 | 1.09,617 | 6 |
| 8 | 27 |  Nico Hülkenberg | Renault | 1.10,078 | 1.09,726 | 1.09,703 | 7 |
| 9 | 55 |  Carlos Sainz | Renault | 1.10,227 | 1.09,768 | 1.09,805 | 8 |
| 10 | 19 |  Felipe Massa | Williams-Mercedes | 1.09,789 | 1.09,612 | 1.09,841 | 9 |
| 11 | 31 |  Esteban Ocon | Force India-Mercedes | 1.10,168 | 1.09,830 |  | 10 |
| 12 | 8 |  Romain Grosjean | Haas-Ferrari | 1.10,148 | 1.09,879 |  | 11 |
| 13 | 2 |  Stoffel Vandoorne | McLaren-Honda | 1.10,286 | 1.10,116 |  | 12 |
| 14 | 20 |  Kevin Magnussen | Haas-Ferrari | 1.10,521 | 1.10,154 |  | 13 |
| 15 | 28 |  Brendon Hartley | Toro Rosso-Renault | 1.10,625 | Ei aikaa |  | 18 |
| 16 | 94 |  Pascal Wehrlein | Sauber-Ferrari | 1.10,678 |  |  | 15 |
| 17 | 10 |  Pierre Gasly | Toro Rosso-Renault | 1.10,686 |  |  | 19 |
| 18 | 18 |  Lance Stroll | Williams-Mercedes | 1.10,776 |  |  | 16 |
| 19 | 9 |  Marcus Ericsson | Sauber-Ferrari | 1.10,875 |  |  | 17 |
| 20 | 44 |  Lewis Hamilton | Mercedes | Ei aikaa |  |  | 20 |
107 % aika: 1.14,263
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Sebastian Vettel | Ferrari | 71 | 1:31.26,262 | 2 | 25 |
| 2. | 77 |  Valtteri Bottas | Mercedes | 71 | +2,762 | 1 | 18 |
| 3. | 7 |  Kimi Räikkönen | Ferrari | 71 | +4,600 | 3 | 15 |
| 4. | 44 |  Lewis Hamilton | Mercedes | 71 | +5,468 | Varikko | 12 |
| 5. | 33 |  Max Verstappen | Red Bull Racing-TAG Heuer | 71 | +32,940 | 4 | 10 |
| 6. | 3 |  Daniel Ricciardo | Red Bull Racing-TAG Heuer | 71 | +48,691 | 14 | 8 |
| 7. | 19 |  Felipe Massa | Williams-Mercedes | 71 | +1.08,882 | 9 | 6 |
| 8. | 14 |  Fernando Alonso | McLaren-Honda | 71 | +1.09,363 | 6 | 4 |
| 9. | 11 |  Sergio Pérez | Force India-Mercedes | 71 | +1.09,500 | 5 | 2 |
| 10. | 27 |  Nico Hülkenberg | Renault | 70 | +1 kierros | 7 | 1 |
| 11. | 55 |  Carlos Sainz | Renault | 70 | +1 kierros | 8 |  |
| 12. | 10 |  Pierre Gasly | Toro Rosso-Renault | 70 | +1 kierros | 19 |  |
| 13. | 9 |  Marcus Ericsson | Sauber-Ferrari | 70 | +1 kierros | 17 |  |
| 14. | 94 |  Pascal Wehrlein | Sauber-Ferrari | 70 | +1 kierros | 15 |  |
| 15. | 8 |  Romain Grosjean | Haas-Ferrari | 69 | +2 kierrosta | 11 |  |
| 16. | 18 |  Lance Stroll | Williams-Mercedes | 69 | +2 kierrosta | 16 |  |
| Kesk. | 28 |  Brendon Hartley | Toro Rosso-Renault | 40 | Voimayksikkö | 18 |  |
| Kesk. | 31 |  Esteban Ocon | Force India-Mercedes | 0 | Kolari (Grosjean) | 10 |  |
| Kesk. | 20 |  Kevin Magnussen | Haas-Ferrari | 0 | Kolari (Vandoorne) | 13 |  |
| Kesk. | 2 |  Stoffel Vandoorne | McLaren-Honda | 0 | Kolari (Magnussen, Ricciardo) | 12 |  |
Lähde:
Muuta

Esteban Oconin uran ensimmäinen keskeytys.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Aiheesta muualla

Brasilian GP 2017 - F1-ruutu (Arkistoitu – Internet Archive)
Osakilpailut Formula 1 -kaudella 2017
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Kiina |  Bahrain |  Venäjä |  Espanja |  Monaco |  Kanada |  Azerbaidžan |  Itävalta |  Britannia |
|  Unkari |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |
Formula 1 -luokan Brasilian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Autódromo José Carlos Pace (1973–1977, 1979–1980, 1990–2019) Autódromo Internacional Nelson Piquet (1978, 1981–1989)
Karl Adolf Vilhelm Moberg

Karl Adolf Vilhelm Moberg (15. syyskuuta 1840 Helsinki – 9. heinäkuuta 1901 Naantali) oli suomalainen geologi. Hän oli Geologisen toimiston (nyk. Geologian tutkimuskeskus) ensimmäinen johtaja 1885–1893. Moberg oli koulutukseltaan filosofian maisteri ja kaivosinsinööri.
Mobergin vanhemmat olivat professori, valtioneuvos Adolf Moberg ja Rosina Ulrika Lundenius. Hän pääsi ylioppilaaksi Helsingin yksityislyseosta 1858 ja valmistui Helsingin yliopistosta filosofian kandidaatiksi 1863 ja maisteriksi 1864. Vuoritutkinnon Moberg suoritti 1864 ja opiskeli sitten vuori-insinööriksi Heidelbergissä Saksassa. Hän sai vuorineuvoksen arvon 1896.
Moberg ja hänen isänsä Adolf Moberg tutkivat Suomessa tapahtuneita maanjäristyksiä.
Teoksia

Suomen geologinen tutkimus 1, Tammisaari ; tehnyt K. Ad. Moberg ; suom. F. G. Bergroth. Helsinki 1888
Suomen geologinen tutkimus 3, Helsinki ; tehnyt K. Ad. Moberg ; suom. A. J. Warén. Helsinki 1888
Suomen geologinen tutkimus 7-8, Porvoo ; Lahti ; tehnyt K. Ad. Moberg ; suom. G. V. Levander. Weilin & Göös, Helsinki 1888
Suomen geologinen tutkimus 2, Lohja ; tehnyt K. Ad. Moberg ; suom. A. J. Warén. Weilin & Göös, Helsinki 1889
Suomen geologinen tutkimus 4-5, Pelinki ; Wihti ; tehnyt K. Ad. Moberg ; suom. F. G. Bergroth. Helsinki 1889
Suomen geologinen tutkimus 6, Nurmijärvi ; tehnyt K. Ad. Moberg ; suom. A. J. Warén. Helsinki 1889
Suomen geologinen tutkimus 9-11, Salo ; Turku ; Navo ; tehnyt K. Ad. Moberg ; suom. A. J. Warén. Helsinki 1890
Jordskalfven i Finland år 1882. Fennia IV, 8. Societas geographica Fenniae, Helsingfors 1891
Suomen geologinen tutkimus 14 & 15, Hankoniemi & Jussarö ; tehnyt K. Ad. Moberg ; suom. A. J. Warén. Helsinki 1891
Suomen geologinen tutkimus 16, Kumlinge ; tehnyt K. Ad. Moberg ; suom. A. J. Warén. Helsinki 1891
Uppgifter om jordskalfven i Finland före år 1882. Fennia IX, 5. Societas geographica Fenniae, Helsingfors 1894
Jordskalfvet den 5 nov. 1898. Fennia 18, 6. Sällskapet för Finlands geografi, Helsingfors 1901
Aiheesta muualla

Karl Adolf Vilhelm Mobergin elämäkerta. SKS Biografiakeskuksen Talouselämän vaikuttajat -verkkojulkaisu. Käyttäjätunnuksella.
Kemihaara (täsmennyssivu)

Kemihaara voi viitata seuraaviin:
Kemihaara, Kemijoen ylin lähdehaara Savukoskella, historiallisesti myös nimitys Kemijoen päähaaralle tästä alavirtaan laajemminkin
Kemihaara, kulmakunta Savukoskella, jossa Kemijoen kolmen lähdehaaran sanotaan muodostavan Kemijoen alkupisteen
Kemihaaran erämaa-alue, erämaa-alue Savukoskella Kemijoen ylimmän latvahaaran Kemihaaran ympärillä
UK-puisto–Sompio–Kemihaara, Sodankylässä, Inarissa ja Savukoskella sijaitseva, Urho Kekkosen kansallispuistosta, Sompion luonnonpuistosta ja Kemihaaran erämaa-alueesta koostava Natura 2000 -suojelualue
Kemihaaran suot,  Natura 2000 -suojelualue Pelkosenniemellä ja Savukoskella Kemijoen pääuoman ja sen sivujoen Kitisen yhtymäkohdan luona
Kemihaaran tulvasuojeluallas, Kemijoen varteen Pelkosenniemelle suunnitteilla ollut tekojärvi
Kemihaara, historiallinen maakirja- ja maarekisterikylä Kemijoen varressa  Rovaniemen keskustaajamasta ylävirtaan Rovaniemellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kemihaara”, voi hakea sivunnimihaulla, laajalla sivunnimihaulla tai tekstihaulla.
Kattilajärvi

Kattilajärvi voi tarkoittaa seuraavia:
Kattilajärvi, järvi Espoossa Nuuksion kansallispuistossa
Kattilajärvi, järvi Jämsän Rumakulmassa
Kattilajärvi, järvi Jämsän Vekkulassa
Kattilajärvi, järvi Lappeenrannassa
Kattilajärvi, järvi Kivijärvellä
Kattilajärvi, järvi Lieksassa
Kattilajärvi, järvi Kajaanissa
Kattilajärvi, järvi Taivalkoskella
Kattilajärvi, järvi Torniossa
Kattilajärvi, järvi Ylitorniolla
Kattilajärvi, järvi Inarissa
Iso Kattilajärvi, järvi Jämsän Hassissa
Pieni Kattilajärvi, järvi Jämsän Hassissa
Pieni Kattilajärvi, järvi Kivijärvellä
Keskinen Kattilajärvi, järvi Jyväskylän Palolahdella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kattilajärvi”, voi hakea sivunnimihaulla, laajalla sivunnimihaulla tai tekstihaulla.
Kel-Tec

Kel-Tec on amerikanruotsalaisen George Kellgrenin (alunp. Göran Kjellgren) 1991 Floridan Cocoaan perustama yhdysvaltalainen asevalmistaja. Yritys valmistaa itselataavia pistooleja ja kiväärejä sekä pumppuhaulikkoja. Vuonna 2021 valikoimassa oli 18 eri asemallia.
Karl Lärka

| Karl Lärka |
| --- | --- |
 Omakuva vuodelta 1920.
Henkilötiedot
Muut nimet:  Karl Johan Lärka
Syntynyt: 24. heinäkuuta 1892 Sollerö, Ruotsi
Kuollut: 2. kesäkuuta 1981 (88 vuotta) Mora, Ruotsi
Ammatti:  maanviljelijä, valokuvaaja
Karl Johan Lärka (24. heinäkuuta 1892 Sollerö – 2. kesäkuuta 1981 Mora) oli ruotsalainen maanviljelijä ja valokuvaaja, joka ikuisti luontoa ja ihmisiä 1910– ja 1920–luvun Taalainmaalla. Hän tallensi paikallista kulttuuria myös muun muassa haastattelemalla vanhuksia ja keräämällä esineitä.
Aiheesta muualla

Kuvia tai muita tiedostoja aiheesta Karl Lärka Wikimedia Commonsissa
Canon EOS 90D

| Canon EOS EOS 90D |
| --- | --- |

Tyyppi:  järjestelmäkamera
Kenno:  22,5 × 15 mm APS-C CMOS
Korkein resoluutio:  6 960 × 4 640 (32,3 megapikseliä)
Objektiivi:  Canon EF ja EF-S -objektiivit
Suljinajat:  1/8 000 s – 30 s
Tarkennuspisteet:  45
Sarjakuvaus:  11 kuvaa/sekunti
ISO-arvot:  ISO 100 – 25 600
LCD-näyttö:  3,0 tuumaa, 1 040 000 pikseliä, kosketusnäyttö
Tallennusmedia:  SD, SDHC tai SDXC
Akku:  LP-E6N
Paino:  701 g (akun kanssa)
Canon EOS 90D on Canonin digitaalinen järjestelmäkamera, joka julkaistiin 28. elokuuta 2019. Siinä on 32 megapikselin APS-C-kokoinen CMOS-kenno. Kameralla voi kuvata jopa 11 kuvaa sekunnissa ja videoida 4K-laadulla 30 kuvaa sekunnissa tai FullHD-laadulla 120 kuvaa sekunnissa. Kamerassa on kolmen tuuman kääntyvä kosketusnäyttö ja tuki Bluetoothille ja Wi-Fi:lle. Kameran runko painaa akun kanssa 701 grammaa.
Canon EOS 90D on Canon EOS 80D:n seuraaja.
Kemihaaran suot

| Kemihaaran suot> Natura 2000 -alue: FI 130 0907.Suojelun perusteet |
| --- | --- |
Aluetyyppi:  SCI ja SPA
Luontodirektiivin luontotyypit:  Aapasuot 74 % Harjumuodostumien metsäiset luontotyypit 9 % Humuspitoiset lammet ja järvet 2 % Boreaaliset luonnonmetsät 2 %
Sijainti ja koko
Kunta:  Pelkosenniemi, Savukoski
Pinta-ala:  14 060 ha
Suojellut lajit
Lintudirektiivin liite I:  Ampuhaukka Kaakkuri Kalatiira Kuikka Kurki Laulujoutsen Metso Pohjantikka Sinirinta Sinisuohaukka Suokukko Teeri Uivelo
Luontodirektiivin liitteen II lajit:  Saukko Kiiltosirppisammal Lettorikko Laaksoarho
Muuttolinnut:  Jänkäsirriäinen Kiuru Metsähanhi Mustalintu Mustaviklo Naurulokki Pilkkasiipi
Muuta eläinlajistoa:  Ahma Ilves Karhu Susi
Muuta kasvilajistoa:  Kullero Lapinkämmekkä
Kemihaaran suot on Natura 2000 -suojelualue Vuotosjoen itäpuolella Pelkosenniemen ja Savukosken kuntien alueella. Suojellut suot ovat toisitaan erillään ja ovat tyypiltään muun muassa aapasoita, lettoja ja korpia. Ne ovat pääosin luonnontilassa. Vuotosjoen latvapurot, lähteet ja suppalammet ovat arvokkaita pienvesiä. Siellä pesii merkittävässä määrin metsähanhia, joutsenia ja kahlaajia kuten kurkia. Natura-alueen pinta-ala on yhteensä 14 060 hehtaaria. Kemihaaran suoalueella on kaksi lintutornia.
Kana Osafune

| Henkilötiedot |
| --- | --- | --- |
Koko nimi: Kana Osafune
Syntymäaika: 16. lokakuuta 1989 (ikä 34)
Syntymäpaikka: Osaka, Japani
Kansalaisuus:  Japani
Pelipaikka: Puolustaja
Pituus: 170 cm
Seurat
| Vuodet | Seura | O (M) |
| 2008–2011 2011 2012–2014 2015– | TEPCO Mareeze Nippon TV Beleza Vegalta Sendai Urawa Reds | 56 (1) 11 (0) 62 (7) 61 (5) |
Maajoukkue
| 2010–2015 | Japani | 15 (2) |
 Seurajoukkueuran tilastot kattavat vain kansalliset sarjat.
Kana Osafune (jap. 長船 加奈, Osafune Kana; s. 16. lokakuuta 1989 Osaka) on japanilainen jalkapalloilija.
Jalkapallomaajoukkue

Osafune debytoi Japanin maajoukkueessa tammikuussa 2010. Hän on pelannut 15 maaottelua ja tehnyt niissä kaksi maalia.
Aiheesta muualla

FIFA (Arkistoitu – Internet Archive)
Jääriäiset

| Jääriäiset |
| --- | --- |
 Oksajääriäinen (Pogonocherus fasciculatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Lehtikuoriaismaiset Chrysomeloidea
Heimo::  Sarvijäärät Cerambycidae
Alaheimo::  Lamiinae
Tribus::  Pogonocherini
Suku::  Jääriäiset Pogonocherus  Dejean, 1821
Synonyymit
 Pityphilus  Eupogonocherus 
Katso myös
   Jääriäiset Wikispeciesissä   Jääriäiset Commonsissa 
Infobox OKNimi-testi OK: 
Jääriäiset (Pogonocherus) on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 26 lajia. Suomessa suvun edustajia on tavattu 3 lajia.
Lajeja

Pogonocherus hispidulus
Karvajääriäinen (Pogonocherus hispidus)
Pogonocherus caroli
Oksajääriäinen (Pogonocherus fasciculatus)
Sirojääriäinen (Pogonocherus decoratus)
Pogonocherus ovatus
Aiheesta muualla

iNaturalist: Jääriäiset (Pogonocherus)
ITIS: Pogonocherus (englanniksi)
Lamiinae.org: Pogonocherus (englanniksi)
Global Biodiversity Information Facility (GBIF): Pogonocherus (englanniksi)
Center for Biotechnology Information (NCBI): Pogonocherus (englanniksi)
Iowa State University,  Bug Guide: Genus Pogonocherus (englanniksi)
Pherobase: Semiochemicals of Genus Pogonocherus (englanniksi)
Kelafo

| Kelafo Qelafo, Au Calif |
| --- | --- |
 Kelafe (K'elafe) merkittynä Ogadenin karttaan
 Koordinaatit: 05°37′N, 044°08′E 
Valtio:   Etiopia
Maakunta:  Somali
Korkeus:  233 m
Väkiluku (7/2006):  14 242
Infobox OKVirheellinen NIMI-arvo: 
Kelafo, Kalafo tai Qelafo on kaupunki Itä-Etiopiassa, Somalin maakunnassa. Kaupungissa on Etiopian tilastokeskuksen mukaan asukkaita 14 242. Kelafo sijaitsee 233 metriä merenpinnan yläpuolella ja kaupungissa sijaitsee Kelafon lentokenttä. Kaupunki sijaitsee pienellä kukkulalla Shebelejoen etelärannalla.
Kelafon alue on kärsinyt 2000-luvun alussa nälänhädästä, joka on aiheutunut vuoden 2000 kuivuudesta ja vuoden 2003 tulvista.
Kalevi Helo

Kalevi Helo
Kalevi Helo (s. 15. huhtikuuta 1975 Vihti [lähde? ]) on suomalainen poliitikko ja yrittäjä.